title: 2005/544/EY: Euroopan parlamentin päätös, tehty 12 päivänä huhtikuuta 2005, vastuuvapauden myöntämisestä Euroopan unionin elinten käännöskeskuksen johtajalle talousarvion toteuttamisesta varainhoitovuonna 2003

text:
               27.7.2005

               FI

               Euroopan unionin virallinen lehti

               L 196/100

      EUROOPAN PARLAMENTIN PÄÄTÖS,
   tehty 12 päivänä huhtikuuta 2005,
   vastuuvapauden myöntämisestä Euroopan unionin elinten käännöskeskuksen johtajalle talousarvion toteuttamisesta varainhoitovuonna 2003
   (2005/544/EY)
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2003 sekä keskuksen vastaukset (1),
   ottaa huomioon neuvoston 8. maaliskuuta 2005 antaman suosituksen (6859/2005 – C6-0068/2005),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan unionin elinten käännöskeskuksen perustamisesta annetun asetuksen (EY) N:o 2965/94 muuttamisesta 18. kesäkuuta 2003 annetun neuvoston asetuksen (EY) N:o 1645/2003 (3) ja erityisesti sen 14 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 70 ja 71 artiklan sekä liitteen V,
   ottaa huomioon talousarvion valvontavaliokunnan mietinnön (A6-0074/2005),

               1.

               myöntää vastuuvapauden Euroopan unionin elinten käännöskeskuksen johtajalle talousarvion toteuttamisesta varainhoitovuonna 2003;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen liittyvän päätöslauselman Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 324, 30.12.2004, s. 46.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 13.

      (4)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      joka sisältää huomautukset päätökseen myöntää vastuuvapaus Euroopan unionin elinten käännöskeskuksen johtajalle talousarvion toteuttamisesta varainhoitovuonna 2003
      EUROOPAN PARLAMENTTI, joka
      ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2003 sekä keskuksen vastaukset (1),
      ottaa huomioon neuvoston 8. maaliskuuta 2005 antaman suosituksen (6859/2005 – C6-0068/2005),
      ottaa huomioon EY:n perustamissopimuksen ja erityisesti sen 276 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan unionin elinten käännöskeskuksen perustamisesta annetun asetuksen (EY) N:o 2965/94 muuttamisesta 18. kesäkuuta 2003 annetun neuvoston asetuksen (EY) N:o 1645/2003 (3) ja erityisesti sen 14 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
      ottaa huomioon työjärjestyksen 70 ja 71 artiklan sekä liitteen V,
      ottaa huomioon talousarvion valvontavaliokunnan mietinnön (A6-0074/2005),

                  A.

                  ottaa huomioon, että tilintarkastustuomioistuin mainitsee edellä mainitussa kertomuksessa saaneensa riittävän varmuuden siitä, että 31. joulukuuta 2003 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

                  B.

                  ottaa huomioon, että Euroopan parlamentti myönsi 21. huhtikuuta 2004 Euroopan unionin elinten käännöskeskuksen johtajalle vastuuvapauden (5) talousarvion toteuttamisesta varainhoitovuonna 2002 ja että vastuuvapauspäätökseen liittyvässä päätöslauselmassa Euroopan parlamentti muun muassa

                              —

                              pani tyytyväisenä merkille keskuksen saavuttamat tulokset määrärahojen siirtymisen vähentämisen suhteen,

                              —

                              pani merkille keskuksen pyrkimykset toteuttaa moitteeton kirjanpitojärjestelmä sen suhteen, miten tileissä esitetään varainhoitovuoden positiivinen saldo seuraavan varainhoitovuoden tuloina,

                              —

                              hyväksyi keskuksen pyrkimykset ratkaista tilakysymys tyydyttävällä tavalla,

            1.   panee merkille seuraavat määrät Euroopan unionin elinten käännöskeskuksen tileillä varainhoitovuosina 2003 ja 2002;
      Tulostili ja tase varainhoitovuosilta 2003 ja 2002

                  (1000 euroa)

                  2003

                  2002

                  Toiminnan tuotot

                  Varainhoitovuoden laskutus

                  22 075

                  18 113

                  Muut tulot

                  223

                  291

                  Yhteensä (a)

                  22 298

                  18 404

                  Toiminnan kulut

                  Juoksevat menot

                  18 255

                  18 446

                  Yhteensä (b)

                  18 255

                  18 446

                  Toiminnan tulos (c = a – b)

                  4 043

                  – 42

                  Rahoitusluotot

                  Pankkikorot

                  387

                  495

                  Kurssivoitot

                  1

                  2

                  Yhteensä (d)

                  388

                  497

                  Rahoituskulut

                  Pankkikulut

                  10

                  0

                  Yhteensä (e)

                  10

                  0

                  Rahoitustulos (f = d – e)

                  378

                  497

                  Tavanomaisen toiminnan tulos (g = c + f)

                  4 421

                  455

                  Muun kuin tavanomaisen toiminnan tuotot (h)

                  19

                  0

                  Muun kuin tavanomaisen toiminnan kulut (i)

                  9

                  0

                  Satunnaiset erät (j = h – i)

                  10

                  0

                  Varainhoitovuoden tulos (g + j)

                  4 431

                  455

                     Lähde: Keskukselta saadut tiedot.

            2.   pyytää keskusta ja komissiota lisäämään ponnisteluja tyydyttävän ratkaisun löytämiseksi keskuksen henkilöstön eläkemaksukysymyksessä;
      3.   pyytää keskusta ja komissiota antamaan parlamentille tietoja keskuksen henkilöstön eläkemaksukysymyksen ratkaisupyrkimysten tuloksista;
      4.   panee tyytyväisenä merkille, että keskus ja Luxemburgin viranomaiset allekirjoittivat vuonna 2004 yhteisymmärryspöytäkirjan, jolla ratkaistaan ongelma, joka liittyy keskukselle aiheutuviin uuden Hemicycle-rakennuksen käyttökustannuksiin; edellyttää saavansa tietoja aiheesta keskuksen johtajan vuotuisessa toimintakertomuksessa vuodelta 2004;
      5.   panee merkille keskuksen ilmaiseman huolestumisen määräajoista, jotka on määritetty asetuksessa (EY, Euratom) N:o 2343/2002, jonka mukaan tilintarkastustuomioistuin esittää huomionsa virastojen alustavista tilinpäätöksistä viimeistään 15. kesäkuuta (83 artiklan 1 kohta) ja johtajat toimittavat lopulliset tilinpäätökset ja hallintoneuvoston lausunnon viimeistään 1. heinäkuuta komission tilinpitäjälle (83 artiklan 3 kohta); on tietoinen tähän liittyvistä vaikeuksista eli viraston hallintoneuvoston lausunnon hankkimisesta näiden kahden määräajan välissä;
      6.   panee merkille tasa-arvosuunnitelman puuttumisen ja pitää sitä valitettavana; edellyttää, että keskus laatii suunnitelman lähitulevaisuudessa, jotta siitä voi tulla tasa-arvoa edistävä työnantaja; edellyttää, että keskus ei huomioi tasa-arvoasioita ainoastaan rekrytointivaiheessa vaan toimii myös proaktiivisesti ja pitkällä aikavälillä tasa-arvon edistämiseksi;
      7.   panee tyytyväisenä merkille keskuksen sitoutumisen toimintaansa koskevien tietojen jakamiseen kansalaisille ja toivoo näkevänsä lisätoimia keskuksen tiedotus- ja viestintästrategian kehittämiseksi ja vahvistamiseksi;
      8.   toteaa käännöskeskuksen kanssa tietoja vaihdettuaan, että vuoden 2003 talousarviossa määritetty ja keskuksen laskuttama yhden sivun hinta on 77,50 euroa, johon sisältyvät kaikki keskuksen kustannukset (henkilöstö, rakennukset, tietotekniikka, laitteisto, freelance-käännökset, eläke- ja sosiaalivakuutusmaksut) samoin kuin sisäinen kielellinen laadunvalvonta, muotoilut ja päivitykset sekä kaikki välttämättömät ulkoistamisesta aiheutuvat hallinnolliset kustannukset; pyytää komissiota arvioimaan eri käännösyksiköiden tehokkuutta ja lisäarvoa sekä kustannus-hyötysuhdetta;
      9.   panee merkille, että talon sisällä tehtävä käännöstyö on perusteltua turvallisuus- ja luottamuksellisuussyistä, nopeuden tai erityisen pätevyyden vuoksi; toteaa myös, että silloin, kun tarvittavat laatukriteerit täyttyvät, keskus toimii kumppanuussuhteessa ulkoisiin kääntäjiin ja että vuonna 2003 sen kokonaistuotannosta ulkoistettiin 40 prosenttia;
      Yleiset näkökohdat komissiolle ja erillisvirastoille

                  10.

                  palauttaa mieliin kantansa siitä, että vaikka parlamentti tuki komission pyrkimyksiä vahvistaa rajattu määrä malleja ainakin tulevien ”sääntelyvirastojen” osalta, parlamentti katsoi, että nykyisten ja tulevien virastojen rakenne ansaitsee tarkan harkinnan interinstitutionaalisella tasolla; korostaa myös, että ennen kuin komissio määrittelee edellytykset sääntelyvirastojen käytölle olisi laadittava toimielinten välinen sopimus, jossa vahvistetaan yhteiset suuntaviivat; katsoo, että tämä pitäisi toteuttaa ennen kuin virastojen rakenteille vahvistetaan yhdenmukaistettu kehys;

                  11.

                  panee merkille komission kannan (6), joka koskee tehtävien toimeenpanovastuun delegointia yksiköille, virastot mukaan lukien, kun on kyse muusta kuin komission ydinhallinnosta; katsoo, että tämä ei vastaa parlamentin pyyntöön, joka koskee olemassa olevien virastojen rakenteen tarkkaa harkintaa toimielinten kesken; pyytääkin komissiota esittämään selvennyksiä tältä osin samoin kuin tulevasta yleisestä toimielinten välisestä sopimuksesta, joka koskee rahoitusnäkymien sisällä tai rinnakkain niiden kanssa vahvistettavia uusia järjestelyjä (7);

                  12.

                  pyytää komissiota organisoimaan ja toteuttamaan keskipitkällä aikavälillä (esimerkiksi kolmen vuoden välein) yleisanalyysin kustakin yksittäisestä virastosta tehdyistä arvioinneista, jotta voidaan

                              a)

                              tehdä johtopäätöksiä viraston toiminnan yhtenäisyydestä Euroopan unionin politiikkojen kanssa yleensä ottaen sekä olemassa olevasta tai tulevaisuudessa aikaan saatavasta synergiasta virastojen ja komission osastojen välillä ja niiden välisten päällekkäisyyksien välttämisestä;

                              b)

                              arvioida virastojen toiminnan laajempaa eurooppalaista lisäarvoa kunkin viraston toiminta-alalla sekä virastomallin tarkoituksenmukaisuutta, vaikuttavuutta ja tehokkuutta Euroopan unionin politiikkojen toteutuksessa tai niihin osallistumisessa;

                              c)

                              määritellä ja kehittää virastojen toiminnan vaikutusta, jotta Euroopan unionin toiminta on lähellä kansalaisia, helposti lähestyttävää ja näkyvää;

                  13.

                  odottaa tällaisen yleisanalyysin olevan saatavilla vuoden 2005 loppuun mennessä, jotta se voi kattaa kolmivuotiskauden uuden varainhoitoasetuksen voimaantulosta siitä aiheutuvaan erillisvirastojärjestelmän uuteen kehykseen asti;

                  14.

                  pyytää virastoja osallistumaan aktiivisesti tällaiseen prosessiin ja toimimaan yhteistyössä komission kanssa sekä ottamaan esiin tarvittavia aiheita, joiden ne katsovat olevan tärkeitä niiden toiminnan, aseman, tehtävien ja tarpeiden kannalta, sekä mitä tahansa aiheita, jotka voisivat auttaa parantamaan koko vastuuvapausmenettelyä, jotta myötävaikutettaisiin tällaisen prosessin onnistumiseen ja lisättäisiin virastojen tilintekovelvollisuutta ja avoimuutta; pyytää virastoja esittämään nämä myös asiasta vastaaville valiokunnille;

                  15.

                  pyytää komissiota esittämään rinnakkain tämän prosessin kanssa viimeistään vuoden 2005 loppuun mennessä ehdotuksia muutoksiksi olemassa olevien virastojen perussäädöksiin, jotta muun muassa optimoitaisiin komission suhteet virastojen kanssa; katsoo, että näillä ehdotuksilla pitäisi pyrkiä

                              a)

                              lisäämään komission ja virastojen välistä kommunikaatiota;

                              b)

                              luomaan tai laajentamaan yhteistyötä katettavien tarpeiden, saavutettavien tavoitteiden ja tuotosten sekä niiden saavuttamisessa käytettävän strategian määrittelyssä ja valvonta- ja arviointistandardien vahvistamisessa;

                              c)

                              parantamaan toimien täydentävyyttä, organisoimaan tarpeelliset resurssit paremmin ja osoittamaan ne tehokkaasti tulosten saavuttamiseksi sekä luomaan viestintästrategia näiden tulosten levittämiseksi;

                  16.

                  korostaa, että ennen kuin päätetään ehdottaa uuden viraston perustamista, komission on arvioitava perin pohjin kyseisen viraston toiminnan tarpeellisuutta ja sen tuomaa lisäarvoa, ottaen huomioon olemassa olevat rakenteet sekä toissijaisuuden, talousarviota koskevan kurinalaisuuden ja menettelyjen yksinkertaistamisen periaatteet;

                  17.

                  odottaa komission esittelevän pikaisesti virastojen henkilöstöpolitiikkaa koskevat suuntaviivat, jotka parlamentti pyysi komissiota esittelemään ennen vuoden 2005 talousarviomenettelyn päättymistä;

            Yleiset näkökohdat erillisvirastoille

                  18.

                  odottaa saavansa vastedes kultakin virastolta asetuksen (EY, Euratom) N:o 2343/2002 72 artiklan 5 kohdan mukaisesti kertomuksen, jossa on yhteenveto sisäisen tarkastajan tekemistä tarkastuksista, annetuista suosituksista ja näiden suositusten johdosta toteutetuista jatkotoimista;

                  19.

                  kehottaa virastoja lisäämään pyrkimyksiään soveltaa henkilöstösääntöjä ja muuta henkilöstöä koskevia palvelussuhteen ehtoja oikein henkilöstönsä osalta (rekrytointimenettely ja päätökset, henkilöstötiedot, palkkojen ja muiden korvausten laskenta, ylennyspolitiikka, avoimien toimien osuus, kiintiöt sukupuolten välisen tasa-arvon noudattamiseksi jne.);

                  20.

                  panee merkille, että nais- ja miestyöntekijöiden prosenttiosuus virastojen kokonaishenkilöstössä osoittaa yleisesti ottaen, että naisten ja miesten välillä on olemassa epäsuhta; pitää valitettavana, että lähes kolmasosa henkilöstöstä on miehiä ja että miehet ovat yliedustettuina ylemmän palkkaluokan tehtävissä, kun taas naiset ovat yliedustettuina alhaisen palkkaluokan tehtävissä; edellyttää virastojen ryhtyvän välittömiin ja tuloksekkaisiin toimiin tilanteen korjaamiseksi;

                  21.

                  kehottaa virastoja varmistamaan, että miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa annetun neuvoston direktiivin 76/207/ETY muuttamisesta 23. syyskuuta 2002 annetun Euroopan parlamentin ja neuvoston direktiivin 2002/73/EY (8) kaikki asiaa koskevat säännökset sisällytetään virastojen henkilöstöpolitiikkoihin;

                  22.

                  edellyttää, että virastot noudattavat tilintarkastustuomioistuimen huomautusten pohjalta täysimääräisesti varainhoitoasetuksessa säädettyjä talousarvioperiaatteita ja etenkin yhtenäisyyden ja talousarvion totuudenmukaisuuden periaatteita; pyytää niitä virastoja, jotka eivät vielä ole sitä tehneet, täyttämään varainhoitoasetuksen vaatimukset kirjanpitoasioissa ja vahvistamaan menettelyjään sisäisen hallinnoinnin ja valvonnan alalla edelleen pyrkien lisäämään tilintekovelvollisuutta, avoimuutta ja eurooppalaista lisäarvoa;

                  23.

                  rohkaisee virastoja ja etenkin niitä, joiden toiminnalla on yhtymäkohtia muiden virastojen toiminnan tai tavoitteiden kanssa, lujittamaan yhteistyötään ja avaamaan tällä tavoin mahdollisuuksia kehittää synergiaa; pyytää niitä virallistamaan tarpeen mukaan tällaisen yhteistyön erityisillä sopimuksilla (yhteiset lausumat, yhteisymmärryspöytäkirjat, päätökset yhteissuunnittelusta tai toisiaan täydentävistä toimista/ohjelmista), jotta voidaan varmistaa, ettei ilmene päällekkäisyyksiä, että jokaisen viraston toiminta on selvästi yksilöity ja että yhteisten pyrkimysten tulokset maksimoivat virastojen työn lisäarvon ja vaikutuksen; odottaa saavansa säännöllisesti tietoja tältä alalta;

                  24.

                  pyytää virastoja kiinnittämään erityistä huomiota menettelyihin, jotka koskevat sopimusten myöntämistä ja hallinnointia; pyytää virastoja ryhtymään kaikkiin tarkoituksenmukaisiin toimiin hallinnollisten rakenteidensa suhteen, jotta voidaan lujittaa niiden sisäisiä valvontamenettelyjä, kanavia ja hallinnointia; katsoo, että tällaisiin toimiin voisi, kun se on tarpeen tai toteuttamiskelpoista, kuulua sellaisten erityisyksiköiden perustaminen, joiden tehtävänä on neuvoa riskianalyysin perusteella, miten parhaiten voitaisiin valmistella sopimusmenettelyjä, varmistaa valvonta ja toteuttaa jatkotoimia vaatimusten mukaisesti; pyytää tältä osin komissiota ja tilintarkastustuomioistuinta lujittamaan yhteistyötä virastojen kanssa;

                  25.

                  panee merkille ne vaikeudet, joihin etenkin vastikään perustettujen virastojen eräät johtajat viittasivat ja jotka koskevat varainhoitoasetuksessa vahvistettujen raportointiaikataulujen ja -määräaikojen noudattamista virastoissa; pyytää virastojen johtajia ilmoittamaan varainhoitoasetuksen tarkistamista vuonna 2005 silmällä pitäen parlamentin budjettivaliokunnalle ja talousarvion valvontavaliokunnalle tähän asti havaituista vaikeuksista, jotta niitä voidaan käsitellä asetuksen tarkistamisen yhteydessä; edellyttää, että virastojen johtajat tekevät yksityiskohtaisia ehdotuksia vaihtoehtoisista määräaikajärjestelyistä, jotka sopivat parhaiten niiden toimintavaatimuksiin mutta jotka kunnioittavat samalla varainhoitoasetuksessa virastoille asetettuja raportointivelvollisuuksia;

                  26.

                  panee merkille virastojen johtajien myönteisen vastauksen vastuuvapaudesta vastaavan parlamentin valiokunnan pyyntöön tarkemman viestintäjärjestelmän luomisesta etenkin sen suhteen, että virastot toimittavat kyseiselle valiokunnalle asiakirjoja, jotka liittyvät virastojen raportointivelvollisuuksiin; katsoo, että tällaisen viestinnän parempi organisointi vahvistaa parlamentin yhteistyötä virastojen kanssa ja lisää demokraattista valvontaa;

                  27.

                  pyytää virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

                  28.

                  pyytää virastoja kehittämään kattavan viestintästrategian, jossa otetaan huomioon tarve antaa niiden työn tulokset asianmukaisessa muodossa suurelle yleisölle kuten myös toimielimille, jäsenvaltioiden toimivaltaisille viranomaisille, asiantuntijoille, kumppaneille tai tietyille tuensaajille; pyytää virastoja lisäämään tällaisen strategian kehittämiseksi yhteistyötään ja tietojen vaihtoa parhaista käytännöistä kyseisen tavoitteen saavuttamiseksi; edellyttää, että parlamentin asiasta vastaavat valiokunnat saavat virastoilta ennen seuraavaa vastuuvapausmenettelyä asianmukaisesti tietoja siitä, miten tällaisen strategian luomisessa on edistytty, jotta varmistetaan niiden toiminnan tehokas ja hyvissä ajoin tapahtuva seuranta;

            Yleiset näkökohdat tilintarkastustuomioistuimelle ja erillisvirastoille

                  29.

                  panee tyytyväisenä merkille tilintarkastustuomioistuimen aloitteen lisätä virastoja koskeviin erityiskertomuksiinsa taulukon, jossa esitetään yhteenveto kunkin viraston toimivaltuuksista, hallinnosta, käytettävissä olevista varoista sekä tuotteista ja palveluista; katsoo, että tämä taulukko lisää näiden yhteisön elinten toiminnan selkeyttä ja avoimuutta sekä tarjoaa hyödyllisen lähtökohdan tarpeen mukaan tehtäville vertailuille, jotta voidaan myötävaikuttaa yhdenmukaistetun kehyksen vahvistamiseen virastoille parlamentin pyyntöjen mukaisesti;

                  30.

                  pyytää tilintarkastustuomioistuinta ja virastoja vahvistamaan yhteistyötään sellaisten menettelyjen ja teknisten välineiden parantamiseksi, joilla kehitetään talousarvio- ja varainhoitoasioiden moitteetonta hoitoa, jotta voidaan vahvistaa metodologia, joka luo prosessin alusta alkaen pohjaa vastuuvapauden myöntämiselle; edellyttää saavansa säännöllisesti tietoja edistymisestä ja parhaiden käytäntöjen täytäntöönpanosta;

                  31.

                  pyytää tilintarkastustuomioistuinta ja virastoja lisäämään ns. kontradiktorisen menettelyn avoimuutta ennen tilintarkastustuomioistuimen lopullista kertomusta, jotta voidaan välttää ristiriidat tai epäselvyydet, jotka voisivat vaarantaa menettelyn uskottavuuden; pyytää tältä osin tilintarkastustuomioistuinta ja komissiota ehdottamaan toteuttamiskelpoista tapaa päivittää tietoja tehdyistä parannuksista ja/tai havaituista ongelmista siitä alkaen, kun tilintarkastustuomioistuimen alustavasta kertomuksesta keskustellaan ensimmäisen kerran, siihen asti kun tehdään päätös vastuuvapauden myöntämisestä, jotta tarjottaisiin mahdollisimman tarkka kuva virastojen tilanteesta.

         (1)  EUVL C 324, 30.12.2004, s. 46.

         (2)  EYVL L 248, 16.9.2002, s. 1.

         (3)  EUVL L 245, 29.9.2003, s. 13.

         (4)  EYVL L 357, 31.12.2002, s. 72.

         (5)  EUVL L 330, 4.11.2004, s. 27.

         (6)  Komission tiedonanto neuvostolle ja Euroopan parlamentille ”Yhteisen tulevaisuuden rakentaminen. Politiikan haasteet ja rahoitusmahdollisuudet laajentuneessa unionissa 2007–2013”, liite 1 (KOM(2004) 0101, s. 38).

         (7)  Ks. vuoden 2002 vastuuvapausmenettelyn seurannasta esitetyn komission kertomuksen liite (KOM(2004) 0648, s. 108).

         (8)  EYVL L 269, 5.10.2002, s. 15.


title: Komission päätös, annettu 3 päivänä helmikuuta 2014 , Euroopan kulttuuriperintötunnuksen saavien kohteiden nimeämisestä vuodelle 2013

text:
               5.2.2014

               FI

               Euroopan unionin virallinen lehti

               C 33/4

      KOMISSION PÄÄTÖS,
   annettu 3 päivänä helmikuuta 2014,
   Euroopan kulttuuriperintötunnuksen saavien kohteiden nimeämisestä vuodelle 2013
   2014/C 33/04
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kulttuuriperintötunnusta koskevan Euroopan unionin toimen perustamisesta 16 päivänä marraskuuta 2011 annetun Euroopan parlamentin ja neuvoston päätöksen N:o 1194/2011/EU (1) ja erityisesti sen 14 artiklan 1 kohdan,
   sekä katsoo seuraavaa:

               (1)

               Eurooppalainen raati toimitti 28 päivänä marraskuuta 2013 raporttinsa kohteiden valintaprosessista Euroopan kulttuuriperintötunnuksen myöntämiseksi vuodelle 2013, ja komissio nimeää raadin suositusten perusteella kohteet, joille tunnus myönnetään.

               (2)

               Päätöksen N:o 1194/2011/EU 15 artiklan mukaisesti jokaista kohdetta, jolle tunnus myönnetään, olisi seurattava säännöllisesti sen varmistamiseksi, että kohde täyttää edelleen kriteerit ja toteuttaa hakemuksessa esitettyä hanketta ja työsuunnitelmaa,

         ON PÄÄTTÄNYT SEURAAVAA:
   Ainoa artikla
   Euroopan kulttuuriperintötunnus myönnetään seuraaville kohteille: Carnuntumin arkeologinen kohde (Itävalta), Suurkillan rakennus – Viron historiallinen museo (Viro), Camp Westerbork (Alankomaat) ja Peace Palace (Alankomaat).

      Tehty Brysselissä 3 päivänä helmikuuta 2014.

            Komission puolesta

         Androulla VASSILIOU

            Komission jäsen

      (1)  EUVL L 303, 22.11.2011, s. 1.


title: 2004/547/EY, Euratom:Neuvoston päätös, tehty 30 päivänä huhtikuuta 2004, yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin työehtojen vahvistamisesta 13 päivänä syyskuuta 1999 tehdyn päätöksen ja Euroopan unionin neuvoston varapääsihteerin työehtojen vahvistamisesta 13 päivänä syyskuuta 1999 tehdyn päätöksen muuttamisesta

text:
               15.7.2004

               FI

               Euroopan unionin virallinen lehti

               L 243/28

      NEUVOSTON PÄÄTÖS,
   tehty 30 päivänä huhtikuuta 2004,
   yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin työehtojen vahvistamisesta 13 päivänä syyskuuta 1999 tehdyn päätöksen ja Euroopan unionin neuvoston varapääsihteerin työehtojen vahvistamisesta 13 päivänä syyskuuta 1999 tehdyn päätöksen muuttamisesta
   (2004/547/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 121 artiklan 2 kohdan,
   sekä katsoo seuraavaa:

               (1)

               Asetuksella (EY, Euratom) N:o 723/2004 (1) muutettiin Euroopan yhteisöjen virkamiehiin sovellettavia henkilöstösääntöjä ja näiden yhteisöjen muuta henkilöstöä koskevia palvelussuhteen ehtoja, jotka on vahvistettu asetuksella (ETY, Euratom, EHTY) N:o 259/68 (2).

               (2)

               Asetuksella (EY) N:o 1292/2004 (3) muutettiin toisaalta komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan sekä yhteisön ensimmäisen oikeusasteen tuomioistuimen presidentin, jäsenten ja kirjaajan palkkajärjestelyistä 25 päivänä heinäkuuta 1967 annettua neuvoston asetusta N:o 422/67/ETY, N:o 5/67/Euratom (4) sekä asetuksella (EY) N:o 1293/2004 (5) muutettiin toisaalta tilintarkastustuomioistuimen jäsenten palkkajärjestelyistä 18 päivänä lokakuuta 1977 annettua neuvoston asetusta (ETY, Euratom, EHTY) N:o 2290/77 (6).

               (3)

               Näin ollen on aiheellista muuttaa yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin työehtojen vahvistamisesta 13 päivänä syyskuuta 1999 tehtyä neuvoston päätöstä ja Euroopan unionin neuvoston varapääsihteerin työehtojen vahvistamisesta 13 päivänä syyskuuta 1999 tehtyä neuvoston päätöstä niiden mukauttamiseksi edellä mainittuihin muutoksiin,

         ON PÄÄTTÄNYT SEURAAVAA:
   1 artikla
   Muutetaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin työehtojen vahvistamisesta 13 päivänä syyskuuta 1999 tehty neuvoston päätös seuraavasti:

               1)

               Muutetaan 1 artiklan ensimmäinen kohta seuraavasti:

                           —

                           korvataan ilmaisu ”palkkaluokan A 1 viimeisellä palkkatasolla” ilmaisulla ”palkkaluokan 16 kolmannella palkkatasolla”,

                           —

                           lisätään virke seuraavasti: ”Kuitenkin 1 päivän toukokuuta 2004 ja 30 päivän huhtikuuta 2006 välisenä ajanjaksona ilmaisulla ’palkkaluokan 16 kolmannella palkkatasolla’ tarkoitetaan ’palkkaluokan A*16 kolmannella palkkatasolla’.”

               2)

               Lisätään 1 artiklan toisen kohdan loppuun lause seuraavasti:
               ”ja mainittujen henkilöstösääntöjen liitteessä VII olevan 17 artiklan säännöksiä.”

         2 artikla
   Muutetaan Euroopan unionin neuvoston varapääsihteerin työehtojen vahvistamisesta 13 päivänä syyskuuta 1999 tehty neuvoston päätös seuraavasti:

               1)

               Muutetaan 1 artiklan ensimmäinen kohta seuraavasti:

                           —

                           korvataan ilmaisu ”palkkaluokan A 1 viimeisellä palkkatasolla” ilmaisulla ”palkkaluokan 16 kolmannella palkkatasolla”,

                           —

                           lisätään virke seuraavasti: ”Kuitenkin 1 päivän toukokuuta 2004 ja 30 päivän huhtikuuta 2006 välisenä ajanjaksona ilmaisulla ’palkkaluokan 16 kolmannella palkkatasolla’ tarkoitetaan ’palkkaluokan A*16 kolmannella palkkatasolla’.”

               2)

               Lisätään 1 artiklan toisen kohdan loppuun lause seuraavasti:
               ”ja mainittujen henkilöstösääntöjen liitteessä VII olevan 17 artiklan säännöksiä.”

         3 artikla
   Neuvoston puheenjohtaja huolehtii tämän päätöksen antamisesta tiedoksi yhteisen ulko- ja turvallisuuspolitiikan korkeana edustajana toimivalle Euroopan unionin neuvoston pääsihteerille ja Euroopan unionin neuvoston varapääsihteerille.

      Tehty Brysselissä 30 päivänä huhtikuuta 2004.

            Neuvoston puolesta

            Puheenjohtaja

         B. COWEN

      (1)  EUVL L 124, 27.4.2004, s. 1.

      (2)  EYVL L 56, 4.3.1968, s. 1.

      (3)  Katso tämän virallisen lehden s. 23.

      (4)  EYVL 187, 8.8.1967, s. 1. Asetus sellaisena kuin se on viimeksi muutettuna asetuksella (EY, EHTY, Euratom) N:o 2778/98 (EYVL L 347, 23.12.1998, s. 1).

      (5)  Katso tämän virallisen lehden s. 26.

      (6)  EYVL L 268, 20.10.1977, s. 1. Asetus sellaisena kuin se on viimeksi muutettuna asetuksella (EY, Euratom, EHTY) N:o 840/95 (EYVL L 85, 19.4.1995, s. 10).


title: Komission päätös, annettu 15 päivänä marraskuuta 2012 , sähköalan koordinointiryhmän perustamisesta

text:
               17.11.2012

               FI

               Euroopan unionin virallinen lehti

               C 353/2

         KOMISSION PÄÄTÖS,
   annettu 15 päivänä marraskuuta 2012,
   sähköalan koordinointiryhmän perustamisesta
   2012/C 353/02
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Perussopimuksen 194 artiklan 1 kohdassa vahvistetaan energiamarkkinoiden toimivuuden, energian toimitusvarmuuden unionissa, energiatehokkuuden ja energiansäästön edistämisen sekä uusiin ja uusiutuviin energialähteisiin perustuvien energiamuotojen kehittämisen ja energiaverkkojen yhteenliittämisen tavoitteet yhteisvastuun hengessä.

               (2)

               Sähkön toimitusvarmuuden ja infrastruktuuri-investointien turvaamiseksi toteutettavista toimenpiteistä 18 päivänä tammikuuta 2006 annetun Euroopan parlamentin ja neuvoston direktiivin 2005/89/EY (1) mukaan jäsenvaltioiden on taattava sähkön korkeatasoinen toimitusvarmuus sekä otettava huomioon mahdollisuudet sähkön toimitusvarmuuteen liittyvään rajat ylittävään yhteistyöhön. Komission vastuulla on seurata ja tarkastella direktiivin soveltamista.

               (3)

               Sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta 13 päivänä heinäkuuta 2009 annetussa Euroopan parlamentin ja neuvoston direktiivissä 2009/72/EY (2) säädetään sähkön sisämarkkinoita koskevista yksityiskohtaisista säännöistä. Näiden sääntöjen tavoitteena on muun muassa jatkokehittää rajat ylittäviä yhteenliitäntöjä ja varmistaa sähkön korkeatasoinen toimitusvarmuus.

               (4)

               Direktiivillä 2009/72/EY annetaan sääntelyviranomaisille tehtäväksi seurata verkon varmuutta ja luotettavuutta koskevien sääntöjen noudattamista sekä toimitusvarmuuteen liittyviä investointeja tuotantokapasiteettiin. Asetuksen (EY) N:o 713/2009 (3) mukaan energia-alan sääntelyviranomaisten yhteistyövirasto avustaa sääntelyviranomaisia, koordinoi tarvittaessa näiden toimintaa sekä seuraa sähkön siirtoverkonhaltijoiden eurooppalaiselle verkostolle (Sähkö-ENTSO) asetettujen tehtävien suorittamista.

               (5)

               Lisäksi direktiivin 2009/72/EY mukaan siirtoverkonhaltijat ovat vastuussa siitä, että sähköverkko on varma, luotettava ja tehokas, ja asetuksen (EY) N:o 714/2009 (4) mukaan Sähkö-ENTSOn tehtävä on hyväksyä yhteiset verkon toimintaan liittyvät välineet, joilla varmistetaan verkon toiminnan koordinointi normaalioloissa ja hätätilanteissa, sekä laatia säännöllisesti Euroopan tuotannon riittävyysnäkymät.

               (6)

               Direktiivin 2009/72/EY mukaan jäsenvaltioiden ja sääntelyviranomaisten on toimittava yhteistyössä keskenään ja komission kanssa kansallisten markkinoiden yhdentämiseksi, mikä olisi ensimmäinen askel kohti täydellisesti vapautettuja sisämarkkinoita. Komissio seuraa direktiivin 2009/72/EY (5) säännösten täytäntöönpanoa.

               (7)

               Uusiutuvia energialähteitä hyödyntävän sähköntuotannon lisääntyminen tuo sisämarkkinoille uusia haasteita erityisesti verkon vakauden ja sähkön toimitusvarmuuden osalta. Sähkön sisämarkkinoihin liittyvien poliittisten toimenpiteiden koordinoinnin lisääminen jäsenvaltioiden, muiden sidosryhmien ja komission välillä on välttämätöntä Euroopan sähkömarkkinoiden onnistuneen yhdentämisen ja sähkön korkeatasoisen toimitusvarmuuden säilyttämisen kannalta.

               (8)

               Komissio on tämän vuoksi järjestänyt useita kokouksia, joihin on osallistunut jäsenvaltioiden toimivaltaisten viranomaisten, energia-alan kansallisten sääntelyviranomaisten, Sähkö-ENTSOn ja energia-alan sääntelyviranomaisten yhteistyöviraston, jäljempänä ’virasto’, korkean tason edustajia. Näiden kokousten tarkoituksena on ollut vaihtaa näkemyksiä ja saada sähkön toimitusvarmuutta koskevan politiikan pohdintaan näkemyksiä muun muassa verkon vakaudesta ja tuotannon riittävyydestä. Näistä ensimmäisistä toimista ja mahdollisesta sähköalan koordinointiryhmästä keskusteltiin energianeuvoston epävirallisessa kokouksessa Wrocławissa syyskuussa 2011 sekä liikenne-, televiestintä- ja energianeuvoston kokouksissa marraskuussa 2011 ja helmikuussa 2012.

               (9)

               Korkean tason edustajien kokoukset ovat osoittautuneet hyvin hyödyllisiksi komissiolle ja kaikille sidosryhmille, joita asia koskee. Ne ovat auttaneet ymmärtämään sähkön sisämarkkinoita ja toimitusvarmuutta koskevia kysymyksiä sekä mahdollistaneet keskustelun eri ratkaisuvaihtoehdoista nykyisiin ongelmiin. Kokouksissa on erityisesti tullut esiin, että yhdennettyihin energiamarkkinoihin liittyviä uusia haasteita on tarpeen käsitellä Euroopan tasolla.

               (10)

               Sen vuoksi on aiheellista virallistaa tämä sähköalan asiantuntijaryhmä sekä määritellä sen tehtävät ja rakenne.

               (11)

               Ryhmän pitäisi auttaa vahvistamaan ja tehostamaan jäsenvaltioiden ja komission välistä yhteistyötä ja koordinointia sähkön rajat ylittävään kaupankäyntiin ja toimitusvarmuuteen liittyvissä asioissa, mukaan lukien tuotannon riittävyys ja verkon vakaus, sekä valmistelemaan mahdollisia uusia poliittisia aloitteita ja reagoimaan mahdollisiin toimituskriiseihin.

               (12)

               Sähköalan koordinointiryhmän olisi tarjottava komissiolle ja sen jäsenille tarvittavaa poliittista asiantuntemusta aloitteisiin, joiden tavoitteena on säilyttää markkinoiden yhdentyminen ja sähkön toimitusvarmuus sekä tehostaa niitä.

               (13)

               Ryhmässä olisi oltava jäseninä jäsenvaltioiden toimivaltaisia viranomaisia (sähköasioissa toimivaltainen ministeriö ja kansallinen sääntelyviranomainen), Sähkö-ENTSO ja virasto. Olisi vahvistettava säännöt, joiden mukaisesti ryhmän jäsenet saavat antaa tietoja.

               (14)

               Ryhmän jäsenten henkilötietoja olisi käsiteltävä yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (6) mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Sähköalan koordinointiryhmän perustaminen
   Perustetaan sähköalan koordinointiryhmä, jäljempänä ’ryhmä’.
   2 artikla
   Ryhmän tehtävät
   1.   Ryhmän tehtävät ovat seuraavat:

               a)

               tarjota foorumi tietojen vaihtamiselle vaikutuksiltaan rajat ylittävistä sähköpolitiikan toimenpiteistä ja tällaisten toimenpiteiden koordinoinnille sekä kokemusten, parhaiden käytänteiden ja asiantuntemuksen vaihdolle ja myös avustaa komissiota poliittisten aloitteiden suunnittelussa.

               b)

               edistää sähkön toimitusvarmuutta koskevaa tiedonvaihtoa ja yhteistyötä, mukaan luettuina tuotannon riivittävyys ja verkon vakaus raja-alueilla.

         2.   Ryhmässä on erityisesti:

               a)

               vaihdettava tietoja tuotantoa ja siirtoa koskevista päätöksistä ja niiden mahdollisista vaikutuksista rajat ylittävään kauppaan ja verkon vakauteen raja-alueilla;

               b)

               keskusteltava erityiskysymyksistä, joiden voidaan pelätä vaikuttavan verkon vakauteen ja/tai tuotannon riittävyyteen, ja pyrittävä tällaisissa kysymyksissä energian sisämarkkinoille soveltuviin koordinoituihin ratkaisuihin;

               c)

               tarkasteltava Sähkö-ENTSOn säännöllisesti tuottamia riittävyysnäkymiä, erityisesti jos niistä käy ilmi mahdollisia uhkia toimitusvarmuudelle;

               d)

               edistettävä tietojen vaihtoa, ennaltaehkäisyä ja koordinoituja toimia unionin sisäisissä sekä unionin ja kolmansien maiden välisissä hätätilanteissa.

         3 artikla
   Kuuleminen
   Komissio voi kuulla ryhmää mistä tahansa sähköön ja erityisesti sähkön toimitusvarmuuteen liittyvästä asiasta.
   4 artikla
   Ryhmän kokoonpano
   1.   Ryhmä koostuu seuraavista jäsenistä:

               a)

               jäsenvaltioiden viranomaiset; erityisesti energia-asioista vastaavat ministeriöt;

               b)

               energia-alan kansalliset sääntelyviranomaiset;

               c)

               asetuksella (EY) N:o 713/2009 (7) perustettu energia-alan sääntelyviranomaisten yhteistyövirasto, jäljempänä ’virasto’;

               d)

               asetuksella (EY) N:o 714/2009 (8) perustettu sähkön siirtoverkonhaltijoiden eurooppalainen verkosto, jäljempänä ’Sähkö-ENTSO’.

         2.   Kukin jäsen nimeää enintään kaksi pysyvää edustajaa ja kaksi varaedustajaa, jotka osallistuvat ryhmän työhön. Yhden jäsenvaltion pysyvistä edustajista on oltava energia-asioista vastaavan ministeriön ylin hallintojohtaja. Yhden kansallisen sääntelyviranomaisen pysyvistä edustajista on oltava kyseisen viranomaisen pääjohtaja tai puheenjohtaja. Yhden viraston nimeämistä pysyvistä edustajista on oltava viraston johtaja. Yhden Sähkö-ENTSOn nimeämistä pysyvistä edustajista on oltava Sähkö-ENTSOn pääsihteeri. Varajäsenet nimitetään samoin ehdoin kuin jäsenet, ja varaedustajat korvaavat poissa olevat tai estyneet jäsenet automaattisesti.
   3.   Ryhmän jäsenet voivat unionin, jäsenvaltion tai alueellisen tason hätätilan aikana tai muissa poikkeustilanteissa pyytää komissiota nimeämään enemmän kuin kaksi edustajaa osallistumaan ryhmän työhön.
   4.   Ryhmän jäsenten, jäsenten pysyvien edustajien ja heidän varajäsentensä sekä tarkkailijoiden nimet julkaistaan komission asiantuntijaryhmiä ja vastaavia elimiä koskevassa rekisterissä, jäljempänä ’rekisteri’ (9).
   5.   Sähkön koordinointiryhmän kunkin jäsenen on rekisteröidyttävä verkossa (CIRCABC-sivustolla (10)) ja varmistettava jäsenyystietojensa ajanmukaisuus.
   6.   Henkilötietoja kerättäessä, käsiteltäessä ja julkaistaessa on noudatettava asetusta (EY) N:o 45/2001.
   5 artikla
   Toiminta
   1.   Ryhmän puheenjohtajana toimii komission edustaja.
   2.   Puheenjohtaja kutsuu ryhmän koolle säännöllisesti ja jakaa ryhmän kanssa sen jäseniltä saamansa tiedot huolehtien kuitenkin kaupallisesti arkaluontoisten tietojen luottamuksellisuudesta.
   3.   Ryhmä voi komission yksiköiden suostumuksella perustaa alaryhmiä tarkastelemaan tiettyjä aiheita ryhmän määrittelemien tehtävien mukaisesti. Alaryhmät on lakkautettava heti, kun ne ovat täyttäneet toimeksiantonsa.
   4.   Komission edustaja voi kutsua ryhmän ulkopuolelta asialistalla olevan alan erityisasiantuntijoita, kuten tuottaja- tai kuluttajaorganisaatioiden tai kolmansien maiden edustajia osallistumaan tilapäisesti ryhmän työskentelyyn. Lisäksi komission edustaja voi antaa tarkkailijan aseman yksittäisille henkilöille, organisaatioille, sellaisina kuin ne määritellään asiantuntijaryhmiä koskevien horisontaalisten sääntöjen 8 kohdan 3 alakohdassa, ja ehdokasmaille.
   5.   Ryhmän jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan komission päätöksen 2001/844/EY (11),EHTY, Euratom liitteessä. Komissio voi toteuttaa kaikki aiheelliset toimenpiteet, jos kyseiset henkilöt eivät noudata näitä velvollisuuksia.
   6.   Ryhmän ja sen alaryhmien kokoukset pidetään pääsääntöisesti komission tiloissa. Komissio huolehtii ryhmän sihteeripalveluista. Ryhmän ja sen alaryhmien kokouksiin voidaan kutsua edustajia komission muista yksiköistä ja Euroopan ulkosuhdehallinnosta, jos käsiteltävät aiheet liittyvät suoraan niihin.
   7.   Komissio saattaa kaikki tarpeelliset työasiakirjat ryhmän jäsenten saataville Euroopan unionin kumppanien yhteistyötoimintaympäristön (CIRCA-sivuston) kautta, sanotun kuitenkaan rajoittamatta tämän artiklan 6 kohdan soveltamista. Lisäksi komissio julkaisee kaikki tarvittavat asiakirjat joko rekisterissä tai asiaa käsittelevällä verkkosivustolla, jolle on linkki rekisterissä. Järjestelmällisestä julkaisemisesta olisi voitava poiketa silloin, kun asiakirjan tietojen ilmaiseminen voisi vaarantaa julkisen tai yksityisen edun suojan, siten kuin asetuksen (EY) N:o 1049/2001 4 artiklassa määritellään.
   6 artikla
   Kokouskustannukset
   1.   Ryhmän ja alaryhmien toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa yhden kunkin jäsenvaltion ja kansallisen sääntelyviranomaisen edustajan matkakustannukset voimassa olevien määräystensä mukaisesti.
   3.   Kustannukset korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.

      Tehty Brysselissä 15 päivänä marraskuuta 2012.

            Komission puolesta

         Günther OETTINGER

            Komission jäsen

      (1)  EUVL L 33, 4.2.2006, s. 22.

      (2)  EUVL L 211, 14.8.2009, s. 55.

      (3)  EUVL L 211, 14.8.2009, s. 1.

      (4)  EUVL L 211, 14.8.2009, s. 15.

      (5)  Erityisesti toimitusvarmuuden osalta ks. direktiivin 2009/72/EY 47 artiklan 1 kohta (seuranta). Komission on myös arvioitava toimitusvarmuuteen liittyviä kysymyksiä sertifiointipäätösten yhteydessä (ks. direktiivin 2009/72/EY 11 artiklan 7 kohta), ja sitä kannustetaan esittämään suosituksia energian toimitusvarmuutta koskevien sopimusten neuvottelemiseksi kolmansien maiden kanssa (ks. direktiivin 2009/72/EY johdanto-osan 25 kappale).

      (6)  EYVL L 8, 12.1.2001, s. 1.

      (7)  Katso alaviite 3.

      (8)  Katso alaviite 4.

      (9)  Jäsenet, jotka eivät halua nimeään julkaistavan, voivat pyytää poikkeusta tästä säännöstä. Asiantuntijaryhmän jäsenen nimen julkaisematta jättämistä koskeva pyyntö on katsottava perustelluksi silloin, kun julkaiseminen voisi vaarantaa jäsenen turvallisuuden tai koskemattomuuden tai perusteetta loukata hänen yksityisyyttään.

      (10)  Lyhenne CIRCABC tulee sanoista Communication & Information Resource Centre Administrations, Businesses and Citizens.

      (11)  EYVL L 317, 3.12.2001, s. 1.


Avis juridique important

|

32002D0040

2002/40/EY: Neuvoston päätös, tehty 6 päivänä joulukuuta 2001, sopimuksen tekemisestä kirjeenvaihtona Euroopan talousyhteisön ja Guinea-Bissaun tasavallan hallituksen välisessä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen vastikkeen vahvistamista 16 päivän kesäkuuta 2001 ja 15 päivän kesäkuuta 2006 väliseksi ajaksi koskevan pöytäkirjan väliaikaisesta soveltamisesta

Virallinen lehti nro L 019 , 22/01/2002 s. 0032 - 0033

Neuvoston päätös,tehty 6 päivänä joulukuuta 2001,sopimuksen tekemisestä kirjeenvaihtona Euroopan talousyhteisön ja Guinea-Bissaun tasavallan hallituksen välisessä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen vastikkeen vahvistamista 16 päivän kesäkuuta 2001 ja 15 päivän kesäkuuta 2006 väliseksi ajaksi koskevan pöytäkirjan väliaikaisesta soveltamisesta(2002/40/EY)EUROOPAN UNIONIN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 300 artiklan 2 kohdan,ottaa huomioon komission ehdotuksen,sekä katsoo seuraavaa:(1) Euroopan yhteisön ja Guinea-Bissaun tasavallan hallituksen välisen Guinea-Bissaun rannikon edustalla harjoitettavasta kalastuksesta tehdyn sopimuksen(1) mukaisesti yhteisö ja Guinea-Bissaun tasavalta ovat neuvotelleet sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä.(2) Neuvottelujen tuloksena uusi pöytäkirja parafoitiin 30 päivänä toukokuuta 2001.(3) Tämän pöytäkirjan nojalla yhteisön kalastajat saavat kalastusmahdollisuudet Guinea-Bissaun suvereniteettiin tai lainkäyttövaltaan kuuluvilla vesillä 16 päivästä kesäkuuta 2001 alkavaksi ja 15 päivänä toukokuuta 2006 päättyväksi ajaksi.(4) Yhteisön alusten kalastustoiminnan jatkumisen varmistamiseksi on välttämätöntä, että uutta pöytäkirjaa sovelletaan mahdollisimman pian. Tämän vuoksi molemmat sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta 16 päivästä kesäkuuta 2001 alkaen.(5) Olisi hyväksyttävä kirjeenvaihtona tehty sopimus, jollei perustamissopimuksen 37 artiklan mukaisesta lopullisesta päätöksestä muuta johdu.(6) Olisi vahvistettava miten kalastusmahdollisuudet jakautuvat jäsenvaltioiden kesken kalastussopimuksen mukaisen kalastusmahdollisuuksien perinteisen jakautumisen perusteella,ON PÄÄTTÄNYT SEURAAVAA:1 artiklaHyväksytään yhteisön puolesta kirjeenvaihtona tehty sopimus Euroopan talousyhteisön ja Guinea-Bissaun tasavallan hallituksen välisessä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen vastikkeen vahvistamista 16 päivän kesäkuuta 2001 ja 15 päivän kesäkuuta 2006 väliseksi ajaksi koskevan pöytäkirjan väliaikaisesta soveltamisesta.Kirjeenvaihtona tehdyn sopimuksen ja pöytäkirjan tekstit ovat tämän päätöksen liitteenä.2 artiklaPöytäkirjassa vahvistetut kalastusmahdollisuudet jakautuvat jäsenvaltioiden kesken seuraavasti:a) katkaravun pyynti:>TAULUKON PAIKKA>b) kalojen/pääjalkaisten pyynti:>TAULUKON PAIKKA>c) nuottaa käyttävät tonnikala-alukset:>TAULUKON PAIKKA>d) vapapyydysalukset ja pintasiima-alukset:>TAULUKON PAIKKA>Jos jonkin jäsenvaltion lisenssihakemukset eivät täytä pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.3 artiklaTämän pöytäkirjan nojalla kalastavien jäsenvaltioiden on ilmoitettava kaikkien Guinea-Bissaun kalastusvyöhykkeellä pyytämiensä kalakantojen saaliiden määrät komissiolle yhteisön kalastusalusten kolmansien maiden vesillä ja avomerellä pyytämän saaliin valvonnasta annetun neuvoston asetuksen (ETY) N:o 2847/93 soveltamista koskevien yksityiskohtaisten sääntöjen vahvistamisesta 14 päivänä maaliskuuta 2001 annetussa komission asetuksessa (EY) N:o 500/2001 säädettyjen yksityiskohtaisten sääntöjen mukaisesti(2).4 artiklaNeuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.Tehty Brysselissä 6 päivänä joulukuuta 2001.Neuvoston puolestaPuheenjohtajaI. Durant(1) EYVL L 226, 29.8.1980, s. 34.(2) EYVL L 73, 15.3.2001, s. 8.


Avis juridique important

|

32004D0174

2004/174/EY: Neuvoston päätös, tehty 10 päivänä helmikuuta 2004, alueiden komitean jäsenen nimeämisestä

Virallinen lehti nro L 055 , 24/02/2004 s. 0055 - 0055

Neuvoston päätös,tehty 10 päivänä helmikuuta 2004,alueiden komitean jäsenen nimeämisestä(2004/174/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Espanjan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut jäsenen paikka Carlos MAYOR OREJAn toimikauden päätyttyä, mikä on annettu neuvostolle tiedoksi 22 päivänä tammikuuta 2004,ON PÄÄTTÄNYT SEURAAVAA:Ainoa artiklaNimetään Esperanza AGUIRRE GIL DE BIEDMA, Presidenta, Gobierno de la Communidad Autónoma de Madrid, alueiden komitean jäseneksi Carlos MAYOR OREJAn tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 10 päivänä helmikuuta 2004.Neuvoston puolestaPuheenjohtajaC. McCreevy(1) EYVL L 24, 26.1.2002, s. 38.


title: 2007/617/EY: Neuvoston päätös, tehty 18 päivänä syyskuuta 2007 , alueiden komitean viiden unkarilaisen varsinaisen jäsenen ja viiden unkarilaisen varajäsenen nimeämisestä

text:
               25.9.2007

               FI

               Euroopan unionin virallinen lehti

               L 249/8

      NEUVOSTON PÄÄTÖS,
   tehty 18 päivänä syyskuuta 2007,
   alueiden komitean viiden unkarilaisen varsinaisen jäsenen ja viiden unkarilaisen varajäsenen nimeämisestä
   (2007/617/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Unkarin hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Neljä alueiden komitean varsinaisen jäsenen paikkaa on vapautunut Imre BORin, László DIÓSSYn, Zsolt FÁBIÁNin ja Sándor KÁLIn toimikauden päätyttyä. Yksi alueiden komitean varsinaisen jäsenen paikka on vapautunut Gábor BIHARYn valtuutuksen muututtua. Kolme alueiden komitean varajäsenen paikkaa on vapautunut András MÁTISin, Balázs NÉMETHin ja Nándor LITTERin toimikauden päätyttyä. Kaksi alueiden komitean varajäsenen paikkaa vapautuu, kun nykyiset varajäsenet Sándor NAGY ja György GÉMESI nimetään varsinaisiksi jäseniksi,

         ON PÄÄTTÄNYT SEURAAVAA:
   1 artikla
   Nimetään seuraavat henkilöt jäljellä olevaksi toimikaudeksi eli 25 päivään tammikuuta 2010 alueiden komitean:

               a)

               varsinaisiksi jäseniksi:

                           Sándor NAGY, Imre BORin tilalle,

                           Gábor BIHARY, Representative of the Settlement, 3rd District of Budapest, Gábor BIHARYn, member of Budapest General Assembly, tilalle,

                           András SZALAY, Representative of the Settlement Veszprém, Zsolt FÁBIÁNin tilalle,

                           György GÉMESI, Mayor of Gödöllő, Sándor KÀLIn tilalle,

                           Erika SZŰCS, Deputy Mayor of Miskolc, László DIÓSSYn tilalle,

                     ja

               b)

               varajäseniksi:

                           Levente MAGYAR, Member of the General Assembly of Jász-Nagykun-Szolnok, Sándor NAGYn tilalle,

                           Csaba MOLNÁR, Member of General Assembly of Győr-Moson-Sopron, András MÁTISin tilalle,

                           László VÉCSEY, Mayor of Szada, György GÉMESIn tilalle,

                           Kata TÜTTŐ, Member of General Assembly of Capital, Balázs NÉMETHin tilalle,

                           Helga MIHÁLYI, Member of General Assembly of Borsod-Abaúj-Zemplén, Nándor LITTERin tilalle.

         2 artikla
   Tämä päätös tulee voimaan päivänä, jona se tehdään.

      Tehty Brysselissä 18 päivänä syyskuuta 2007.

            Neuvoston puolesta

            Puheenjohtaja

         R. PEREIRA

      (1)  EUVL L 56, 25.2.2006, s. 75.


title: Neuvoston päätös 2006/228/YOS, tehty  9 päivänä maaliskuuta 2006 , Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, tehdyn päätöksen 2005/211/YOS tiettyjen säännösten soveltamispäivän vahvistamisesta

text:
               18.3.2006

               FI

               Euroopan unionin virallinen lehti

               L 81/45

      NEUVOSTON PÄÄTÖS 2006/228/YOS,
   tehty 9 päivänä maaliskuuta 2006,
   Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, tehdyn päätöksen 2005/211/YOS tiettyjen säännösten soveltamispäivän vahvistamisesta
   EUROOPAN UNIONIN NEUVOSTO, joka
   ottaa huomioon Schengenin tietojärjestelmän eräiden uusien toimintojen käyttöönottamisesta, myös terrorismin torjunnassa, 24 päivänä helmikuuta 2005 tehdyn neuvoston päätöksen 2005/211/YOS (1) ja erityisesti sen 2 artiklan 4 kohdan,
   sekä katsoo seuraavaa:

               (1)

               Päätöksen 2005/211/YOS mukaisesti kyseisen päätöksen 1 artiklan säännöksiä sovelletaan neuvoston heti sen jälkeen, kun tähän tarvittavat edellytykset ovat täyttyneet, vahvistamasta ajankohdasta alkaen, ja neuvosto voi päättää asettaa eri säännösten soveltamiselle eri ajankohdat. Nämä edellytykset ovat täyttyneet päätöksen 2005/211/YOS 1 artiklan 7 kohdan (uuden 100 artiklan 3 kappaleen f alakohdan) osalta.

               (2)

               Sveitsin osalta tällä päätöksellä kehitetään edelleen niitä Euroopan unionin, Euroopan yhteisön ja Sveitsin valaliiton välillä allekirjoitetussa sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (2) tarkoitettuja Schengenin säännöstön määräyksiä, jotka kuuluvat päätöksen 1999/437/EY (3) 1 artiklan G kohdassa, kun se luetaan yhdessä mainitun sopimuksen allekirjoittamisesta Euroopan unionin puolesta ja Euroopan yhteisön puolesta sekä sopimuksen tiettyjen määräysten väliaikaisesta soveltamisesta tehtyjen neuvoston päätösten 2004/849/EY (4) ja 2004/860/EY (5) 4 artiklan 1 kohdan kanssa, tarkoitettuun alaan,

         ON PÄÄTTÄNYT SEURAAVAA:
   1 artikla
   Päätöksen 2005/211/YOS 1 artiklan 7 kohtaa (uutta 100 artiklan 3 kappaleen f alakohtaa) sovelletaan 31 päivästä maaliskuuta 2006.
   2 artikla
   Tämä päätös tulee voimaan päivänä, jona se tehdään. Se julkaistaan Euroopan unionin virallisessa lehdessä.

      Tehty Brysselissä 9 päivänä maaliskuuta 2006.

            Neuvoston puolesta

            Puheenjohtaja

         J. PRÖLL

      (1)  EUVL L 68, 15.3.2005, s. 44.

      (2)  Neuvoston asiak. 13054/04 saatavilla Internet-osoitteessa http://register.consilium.eu.int

      (3)  EYVL L 176, 10.7.1999, s. 31.

      (4)  EUVL L 368, 15.12.2004, s. 26.

      (5)  EUVL L 370, 17.12.2004, s. 78.


title: 2013/811/EU: Neuvoston päätös, annettu 17 päivänä joulukuuta 2013 , nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ja päätöksen 2011/444/EU kumoamisesta

text:
               31.12.2013

               FI

               Euroopan unionin virallinen lehti

               L 355/91

         NEUVOSTON PÄÄTÖS,
   annettu 17 päivänä joulukuuta 2013,
   nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ja päätöksen 2011/444/EU kumoamisesta
   (2013/811/EU)
   EUROOPAN UNIONIN NEUVOSTO, joka
   ottaa huomioon Euroopan unionin virkamiehiin sovellettavat henkilöstösäännöt ja Euroopan unionin muuhun henkilöstöön sovellettavat palvelussuhteen ehdot, jotka on vahvistettu neuvoston asetuksella (ETY, Euratom, EHTY) N:o 259/68 (1), ja erityisesti mainittujen henkilöstösääntöjen 2 artiklan ja mainittujen palvelussuhteen ehtojen 6 artiklan,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 240 artiklan 2 kohdan ensimmäisen alakohdan mukaan neuvoston pääsihteeristöä johtaa pääsihteeri.

               (2)

               Olisi hyväksyttävä uusi päätös nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ottaen huomioon, että Euroopan parlamentin ja neuvoston asetuksella (EU, Euratom) N:o 1023/2013 (2) otetaan käyttöön uusi tehtäväryhmä AST/SC, ja kumottava neuvoston päätös 2011/444/EU (3),

         ON HYVÄKSYNYT TÄMÄN PÄÄTÖKSEN:
   1 artikla
   Sitä toimivaltaa, joka Euroopan unionin virkamiehiin sovellettavilla henkilöstösäännöillä, jäljempänä ’henkilöstösäännöt’, on uskottu nimittävälle viranomaiselle ja Euroopan unionin muuta henkilöstöä koskevilla palvelussuhteen ehdoilla, jäljempänä ’palvelussuhteen ehdot’, palvelussopimukset tekevälle viranomaiselle, käyttää neuvoston pääsihteeristön osalta:

               a)

               neuvosto siltä osin kuin on kyse pääsihteeristä;

               b)

               neuvosto pääsihteerin ehdotuksesta siltä osin kuin on kyse henkilöstösääntöjen 1 a, 30, 34, 41, 49, 50 ja 51 artiklan soveltamisesta pääjohtajiin;

               c)

               muissa tapauksissa pääsihteeri.

         Pääsihteerillä on oikeus siirtää hallinnosta vastaavalle pääjohtajalle kaikki valtuutensa tai osan niistä siltä osin kuin on kyse palvelussuhteen ehtojen soveltamisesta tai henkilöstösääntöjen soveltamisesta tehtäväryhmiin AST ja AST/SC kuuluviin virkamiehiin, lukuun ottamatta valtuuksia, jotka koskevat virkamiesten nimittämistä ja palvelussuhteen päättämistä lopullisesti ja muun henkilöstön palvelukseen ottamista.
   2 artikla
   Kumotaan neuvoston päätös 2011/444/EU.
   3 artikla
   Tämä päätös tulee voimaan 1 päivänä tammikuuta 2014.

      Tehty Brysselissä 17 päivänä joulukuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  Neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta (EYVL L 56, 4.3.1968, s. 1).

      (2)  Euroopan parlamentin ja neuvoston asetus (EU, Euratom) N:o 1023/2013, annettu 22 päivänä lokakuuta 2013, Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta (EUVL L 287, 29.10.2013, s. 15).

      (3)  Neuvoston päätös 2011/444/EU, annettu 12 päivänä heinäkuuta 2011, nimittävän viranomaisen ja palvelussopimukset tekevän viranomaisen määräämisestä neuvoston pääsihteeristölle ja päätöksen 2006/491/EY, Euratom kumoamisesta (EUVL L 191, 22.7.2011, s. 21).


title: 2006/930/EY: Neuvoston päätös, tehty 28 päivänä marraskuuta 2006 , Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi kirjeenvaihtona tehdyn Euroopan yhteisön ja Argentiinan tasavallan välisen sopimuksen tekemisestä

text:
               15.12.2006

               FI

               Euroopan unionin virallinen lehti

               L 355/91

         NEUVOSTON PÄÄTÖS,
   tehty 28 päivänä marraskuuta 2006,
   Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi kirjeenvaihtona tehdyn Euroopan yhteisön ja Argentiinan tasavallan välisen sopimuksen tekemisestä
   (2006/930/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 22 päivänä maaliskuuta 2004 komission aloittamaan GATT 1994 -sopimuksen XXIV artiklan 6 kohdan mukaiset neuvottelut eräiden muiden WTO:n jäsenten kanssa Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymistä koskevan prosessin yhteydessä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on saattanut päätökseen neuvottelut Euroopan yhteisön ja Argentiinan tasavallan välisestä kirjeenvaihtona tehtävästä sopimuksesta. Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Argentiinan tasavallan välillä kirjeenvaihtona tehty sopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi.
   Kirjeenvaihtona tehdyn sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa 1 artiklassa tarkoitettu kirjeenvaihtona tehtävä sopimus yhteisöä sitovasti.

      Tehty Brysselissä 28 päivänä marraskuuta 2006.

            Neuvoston puolesta

            Puheenjohtaja

         E. HEINÄLUOMA

    ---documentbreak---

               15.12.2006

               FI

               Euroopan unionin virallinen lehti

               L 355/92

         SOPIMUS
   tehty kirjeenvaihtona Euroopan yhteisön ja Argentiinan tasavallan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittujen myönnytysten muuttamisesta niiden Euroopan yhteisöön liittymisen vuoksi
   Bryssel
   Arvoisa Herra,
   Euroopan yhteisöjen (EY) ja Argentiinan tasavallan välillä käynnistettiin GATT 1994 -sopimuksen XXIV artiklan 6 kohdan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi. Neuvottelut käynnistettiin EY:n annettua GATT 1994 -sopimuksen XXIV artiklan 6 kohdan mukaisen ilmoituksen maailman kauppajärjestölle 19 päivänä tammikuuta 2004, ja niiden saattamiseksi päätökseen on Euroopan ja Argentiinan tasavallan välillä sovittu seuraavaa:
   EY suostuu sisällyttämään 25 jäsenvaltion muodostamaa tullialuetta koskevaan myönnytysluetteloonsa ne myönnytykset, jotka sisältyivät sen aiempaan luetteloon.
   EY suostuu sisällyttämään 25:tä jäsenvaltiota koskevaan myönnytysluetteloonsa tämän sopimuksen liitteessä mainitut myönnytykset.
   Tämä sopimus tulee voimaan päivänä, jona EY vastaanottaa Argentiinan tasavallan asianmukaisessa järjestyksessä laaditun hyväksymiskirjeen sen jälkeen, kun osapuolet ovat käsitelleet asian omien menettelyidensä mukaisesti. EY varmistaa parhaan kykynsä mukaan, että asianmukaiset täytäntöönpanotoimet suoritetaan ennen 1 päivää lokakuuta 2006 ja joka tapauksessa viimeistään 1 päivänä tammikuuta 2007.

         Euroopan yhteisön puolesta

      LIITE
      0304 20 96: sovelletaan alennettua 11,4 prosentin tullia kolmen vuoden ajan tai siihen saakka, kun Dohan neuvottelukierroksen perusteella otetaan käyttöön sovitun suuruiset tullit, riippuen siitä, kumpi ajankohdista on aikaisempi.
      0303 79 96: sovelletaan alennettua 12,4 prosentin tullia kolmen vuoden ajan tai siihen saakka, kun Dohan neuvottelukierroksen perusteella otetaan käyttöön sovitun suuruiset tullit, riippuen siitä, kumpi ajankohdista on aikaisempi.

                  —

                  lisätään 4 003 tonnia (kaikkia koskeva eli erga omnes) EY:n tariffikiintiöön, joka koskee naudanlihaa (jäädytetty; erottamattomat tai erotetut etuneljännekset; luuton), ja naudan muita syötäviä osia (jäädytetyt; pallealiha ja kuveliha). Liha tuodaan jalostettavaksi (tullinimikkeet 0202 20 30, 0202 30 ja 0206 29 91),

                  —

                  lisätään 537 tonnia (erga omnes) rasvatonta maitojauhetta koskevaan EY:n tariffikiintiöön (tullinimike 0402 10 19),

                  —

                  lisätään 96 tonnia (erga omnes) omenoita koskevaan EY:n tariffikiintiöön (tullinimike ex08081080),

                  —

                  avataan 242 074 tonnin tariffikiintiö (erga omnes) maissille (tullinimikkeet 1005 10 90, 1005 90 00), kiintiötulli 0 prosenttia,

                  —

                  avataan 7 044 tonnin tariffikiintiö (erga omnes) hedelmämehuille (tullinimikkeet 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), kiintiötulli 20 prosenttia,

                  —

                  avataan 20 000 hehtolitran tariffikiintiö (erga omnes) viinille (tullinimikkeet 2204 29 65, 2204 29 75), kiintiötulli 8 euroa/hl,

                  —

                  avataan 40 000 hehtolitran tariffikiintiö (erga omnes) viinille (tullinimikkeet 2204 21 79, 2204 21 80), kiintiötulli 10 euroa/hl,

                  —

                  avataan 13 810 hehtolitran tariffikiintiö (erga omnes) vermutille (tullinimike 2205 90 10), kiintiötulli 7 euroa/hl,

            Kaikkien edellä mainittujen tullinimikkeiden ja kiintiöiden osalta sovelletaan samaa tavarankuvausta kuin 15 jäsenvaltion EY:ssä.

                  —

                  mukautetaan 11 000 tonnin EY-tariffikiintiön määritelmä ”Luuton korkealaatuinen liha: ’erikoislaatua tai hyvää laatua olevia naudanlihapaloja, jotka on saatu yksinomaan laitumella kasvatetuista 22–24 kuukauden ikäisistä eläimistä, joilla on kaksi pysyvää etuhammasta ja joiden elopaino on teurastettaessa enintään 460 kilogrammaa, niin sanottu ’laatikoihin pakattu erikoisliha (special boxed beef)’ jonka palat voidaan merkitä kirjaimilla ’sc’ (special cuts)’” muotoon ”Luuton korkealaatuinen naudanliha, tuore tai jäähdytetty”, toimittajamaa Argentiina.

   Bryssel
   Arvoisa Herra,
   Viittaamme seuraavansisältöiseen kirjeeseenne:

      ”Euroopan yhteisöjen (EY) ja Argentiinan tasavallan välillä käynnistettiin GATT 1994 -sopimuksen XXIV artiklan 6 kohdan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi. Neuvottelut käynnistettiin EY:n annettua GATT 1994 -sopimuksen XXIV artiklan 6 kohdan mukaisen ilmoituksen maailman kauppajärjestölle 19 päivänä tammikuuta 2004, ja niiden saattamiseksi päätökseen on Euroopan ja Argentiinan tasavallan välillä sovittu seuraavaa:
      EY suostuu sisällyttämään 25 jäsenvaltion muodostamaa tullialuetta koskevaan myönnytysluetteloonsa ne myönnytykset, jotka sisältyivät sen aiempaan luetteloon.
      EY suostuu sisällyttämään 25:tä jäsenvaltiota koskevaan myönnytysluetteloonsa tämän sopimuksen liitteessä mainitut myönnytykset.
      Tämä sopimus tulee voimaan päivänä, jona EY vastaanottaa Argentiinan tasavallan asianmukaisessa järjestyksessä laaditun hyväksymiskirjeen sen jälkeen, kun osapuolet ovat käsitelleet asian omien menettelyidensä mukaisesti. EY varmistaa parhaan kykynsä mukaan, että asianmukaiset täytäntöönpanotoimet suoritetaan ennen 1 päivää lokakuuta 2006 ja joka tapauksessa viimeistään 1 päivänä tammikuuta 2007.”

   Minulla on kunnia ilmoittaa hallitukseni hyväksyvän edellä esitetyn sopimuksen.

         Argentiinan tasavallan puolesta


title: 2005/383/EY: Komission päätös, tehty 11 päivänä toukokuuta 2005, luonnontieteiden ja uusien teknologioiden etiikkaa käsittelevän eurooppalaisen työryhmän toimikauden jatkamisesta

text:
               20.5.2005

               FI

               Euroopan unionin virallinen lehti

               L 127/17

      KOMISSION PÄÄTÖS,
   tehty 11 päivänä toukokuuta 2005,
   luonnontieteiden ja uusien teknologioiden etiikkaa käsittelevän eurooppalaisen työryhmän toimikauden jatkamisesta
   (Vain ranskankielinen teksti on todistusvoimainen)
   (2005/383/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Euroopan komissio päätti marraskuussa 1991 sisällyttää etiikan yhteisön tutkimuksen ja teknologian kehittämisen päätöksentekoprosesseihin perustamalla bioteknologian eettisiä näkökohtia käsittelevän eurooppalaisen neuvonantajaryhmän (Group of Advisers on the Ethical Implications of Biotechnology, GAEIB).

               (2)

               Komissio päätti 16 päivänä joulukuuta 1997 korvata GAEIB:n luonnontieteiden ja uusien teknologioiden etiikkaa käsittelevällä eurooppalaisella työryhmällä (European Group on Ethics in Science and New Technologies, EGE). Työryhmän toimeksianto laajennettiin kattamaan kaikki tieteen ja teknologian soveltamisalat.

               (3)

               Työryhmän toimikautta jatkettiin neljällä vuodella 26 päivänä maaliskuuta 2001 tehdyllä komission päätöksellä ja toimeksiantoa muutettiin hieman työskentelymenetelmien kehittämiseksi.

               (4)

               Työryhmä tarvitsee uusia työskentelymenetelmiä, jotta tieteen ja teknologian nopeutuvaan kehitykseen voidaan reagoida oikea-aikaisesti; työryhmässä tarvitaan myös uutta asiantuntemusta, jotta se voi käsitellä suurempaa määrää tieteen ja teknologian sovelluksia.

               (5)

               Komission tiedonannossa ”Asiantuntijoiden hankkiminen ja käyttäminen komissiossa: periaatteet ja toimintaohjeet” (KOM(2002) 713) todetaan, että ”julkiset hakumenettelyt soveltuvat erityisen hyvin tilanteisiin, joissa käsitellään arkaluonteisia kysymyksiä, ja silloin, kun asiantuntijaryhmän työskentely voi jatkua melko pitkään”.

               (6)

               Nykyisen työryhmän toimeksiannon voimassaolo päättyy 25 päivänä maaliskuuta 2005, ja seuraavalla päätöksellä korvataan toimeksianto, joka on liitetty 26 päivänä maaliskuuta 2001 annettuun komission tiedonantoon (K(2001) 691),

         ON PÄÄTTÄNYT SEURAAVAA:
   1 artikla
   Komissio jatkaa luonnontieteiden ja uusien teknologioiden etiikkaa käsittelevän eurooppalaisen työryhmän (European Group on Ethics in Science and New Technologies; jäljempänä ’työryhmä’) toimikautta neljällä vuodella.
   2 artikla
   Tehtävänkuvaus
   Työryhmän tehtävä on neuvoa komissiota eettisissä kysymyksissä, jotka liittyvät luonnontieteisiin ja uuteen teknologiaan, joko komission pyynnöstä tai työryhmän omasta aloitteesta. Euroopan parlamentti ja neuvosto voivat ehdottaa komissiolle kysymyksiä, joiden ne katsovat olevan eettisesti keskeisen tärkeitä. Pyytäessään työryhmältä lausuntoa komissio asettaa määräajan, jossa lausunto on annettava.
   3 artikla
   Työryhmän koostumus – Ehdokkuus – Nimittäminen
   1.   Komission puheenjohtaja nimittää työryhmän jäsenet.
   2.   Sovelletaan seuraavia sääntöjä:

               —

               Jäsenet nimitetään henkilökohtaisesti. Jäsenet toimivat yksityishenkilöinä, ja antaessaan neuvoja komissiolle heidän on toimittava riippumattomasti. Työryhmän on oltava riippumaton, moniarvoinen ja useita aloja kattava.

               —

               Työryhmässä on enintään 15 jäsentä.

               —

               Työryhmän jäsenet nimitetään neljäksi vuodeksi. Nimitys voidaan uusia enintään kahdeksi uudeksi toimikaudeksi.

               —

               Jäsenten, jotka eivät enää pysty osallistumaan tehokkaasti työryhmän työskentelyyn tai jotka eroavat, tilalle voidaan nimittää varallaololistalta uusi jäsen 3 artiklan 1 kohdan mukaisesti toimikauden loppuun asti.

               —

               Työryhmän jäsenten valinta toteutetaan avoimen kiinnostuksenilmaisupyynnön kautta. Valintamenettelyssä otetaan huomioon myös muiden kanavien kautta vastaanotetut hakemukset.

               —

               Komissio julkistaa työryhmän jäsenten nimet Euroopan unionin virallisessa lehdessä.

         4 artikla
   Toiminta
   1.   Työryhmän jäsenet valitsevat keskuudestaan puheenjohtajan ja varapuheenjohtajan toimikauden ajaksi.
   2.   Komission puheenjohtaja hyväksyy työryhmän työohjelman (mukaan lukien työryhmän aloiteoikeutensa puitteissa ehdottamat eettiset arvioinnit – ks. 2 artikla). Työryhmän puheenjohtajan kanssa läheisessä yhteistyössä toimiva komission Eurooppa-politiikan neuvonantajien toimisto on vastuussa työryhmän ja sen sihteeristön työn organisoinnista.
   3.   Työryhmän kokoukset ovat suljettuja tilaisuuksia. Näiden kokouksien lisäksi työryhmä voi neuvotella komission yksiköiden kanssa ja vaihtaa tarvittaessa näkemyksiä valtioista riippumattomien järjestöjen tai eri eturyhmien edustajien kanssa. Työryhmän kokousten työjärjestys toimitetaan asiaa käsitteleville komission yksiköille.
   4.   Työryhmä kokoontuu yleensä komission toimipaikassa komission määrittämän aikataulun ja muiden sääntöjen mukaisesti. Työryhmän tulisi kokoontua vähintään kuusi kertaa 12 kuukauden aikana, ja vuodessa tulisi olla noin 12 työpäivää. Jäsenten edellytetään osallistuvan vähintään neljään kokoukseen vuodessa.
   5.   Lausuntoja valmistellessaan työryhmällä on seuraavat tehtävät käytettävissä olevien resurssien puitteissa:

               —

               se voi pyytää neuvoja ja ohjeita erityisasiantuntijoilta, jos tämän katsotaan olevan hyödyllistä ja/tai tarpeellista,

               —

               se voi teettää tutkimuksia saadakseen kaikki tarpeelliset tiedettä ja teknologiaa koskevat tiedot,

               —

               se voi perustaa omia ryhmiä käsittelemään erityiskysymyksiä,

               —

               sen on käytävä julkisia pyöreän pöydän neuvotteluja edistääkseen vuoropuhelua ja lisätäkseen antamiensa lausuntojen avoimuutta,

               —

               sen on luotava tiiviit yhteydet komission yksiköihin, joiden työ liittyy työryhmän käsittelemään asiaan,

               —

               se voi luoda tiiviit yhteydet etiikkaan liittyvien tahojen edustajiin Euroopan unionissa ja ehdokasvaltioissa.

         6.   Työryhmän lausunnot on julkistettava välittömästi niiden hyväksymisen jälkeen. Jos lausuntoa ei ole hyväksytty yksimielisesti, siihen on sisällytettävä eriävät mielipiteet. Jos tietystä aiheesta on toiminnallisista syistä annettava neuvoja tavanomaista nopeammassa aikataulussa, annetaan lyhyt lausunto, jonka jälkeen tehdään tarpeen vaatiessa yksityiskohtaisempi analyysi; kaikkien lausuntojen avoimuus on varmistettava. Työryhmän lausunnoissa on aina käsiteltävä ajantasaista teknologiaa. Työryhmä voi tarpeen mukaan päättää päivittää lausuntojaan.
   7.   Työryhmän on vahvistettava oma työjärjestyksensä.
   8.   Työryhmän puheenjohtaja on vastuussa siitä, että työryhmän toiminnasta laaditaan kertomus ennen toimikauden loppua. Kertomus on julkaistava.
   5 artikla
   Kokouskulut
   Komissio vastaa sääntöjensä puitteissa työryhmän kokouksista aiheutuvista matka- ja oleskelukustannuksista.
   6 artikla
   Voimaantulo
   Tämä päätös julkaistaan Euroopan unionin virallisessa lehdessä ja se tulee voimaan päivänä, jona työryhmän uudet jäsenet nimitetään.

      Tehty Brysselissä 11 päivänä toukokuuta 2005.

            Komission puolesta

         José Manuel BARROSO

            Puheenjohtaja


Avis juridique important

|

32003D0625(02)

Neuvoston päätös, tehty 16 päivänä kesäkuuta 2003, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäsenen nimittämisestä

Virallinen lehti nro C 148 , 25/06/2003 s. 0002 - 0002

Neuvoston päätös,tehty 16 päivänä kesäkuuta 2003,sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäsenen nimittämisestä(2003/C 148/02)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 ja 131 artiklan, jaottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 10 päivänä huhtikuuta 2003 esittämät ehdokkaat,ON PÄÄTTÄNYT SEURAAVAA:1 artiklaNimitetään Maria BRA, syntynyt Ateenassa (Kreikka) 8 päivänä toukokuuta 1963, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäseneksi viiden vuoden toimikaudeksi.2 artiklaSisämarkkinoilla toimivan yhdenmukaistamisviraston (tavaramerkit ja mallit) hallintoneuvosto vahvistaa 1 artiklassa tarkoitetun viiden vuoden toimikauden alkamispäivän.Tehty Luxemburgissa 16 päivänä kesäkuuta 2003.Neuvoston puolestaPuheenjohtajaG. Papandreou(1) EYVL L 11, 14.1.1994, s. 1. Asetus sellaisena kuin se on viimeksi muutettuna asetuksella 807/2003 (EUVL L 122, 16.5.2003, s. 36).


title: 2014/634/EU: Euroopan parlamentin päätös, 3 päivänä huhtikuuta 2014 , SESAR-yhteisyrityksen varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/352

         EUROOPAN PARLAMENTIN PÄÄTÖS,
   3 päivänä huhtikuuta 2014,
   SESAR-yhteisyrityksen varainhoitovuoden 2012 tilien päättämisestä
   (2014/634/EU)
   EUROOPAN PARLAMENTTI, joka

               —

               ottaa huomioon SESAR-yhteisyrityksen lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen SESAR-yhteisyrityksen tilinpäätöksestä varainhoitovuodelta 2012 sekä yhteisyrityksen vastaukset (1),

               —

               ottaa huomioon neuvoston 18. helmikuuta 2014 antaman suosituksen (05851/2014 – C7-0053/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi 27. helmikuuta 2007 annetun neuvoston asetuksen (EY) N:o 219/2007 (4) ja erityisesti sen 4 b artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0197/2014),

               1.

               hyväksyy SESAR-yhteisyrityksen varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen SESAR-yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 369, 17.12.2013, s. 49.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 64, 2.3.2007, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2013/411/EU: Neuvoston päätös, annettu 22 päivänä heinäkuuta 2013 , ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XIII muuttamiseen

text:
               1.8.2013

               FI

               Euroopan unionin virallinen lehti

               L 205/8

         NEUVOSTON PÄÄTÖS,
   annettu 22 päivänä heinäkuuta 2013,
   ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XIII muuttamiseen
   (2013/411/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehty sopimus (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XIII.

               (3)

               ETA-sopimuksen liite XIII sisältää erityismääräyksiä kaikista liikennemuodoista.

               (4)

               Asetusten (EY) N:o 549/2004, (EY) N:o 550/2004, (EY) N:o 551/2004 ja (EY) N:o 552/2004 muuttamisesta Euroopan ilmailujärjestelmän suorituskyvyn ja kestävyyden parantamiseksi 21 päivänä lokakuuta 2009 annettu Euroopan parlamentin ja neuvoston asetus (EY) N:o 1070/2009 (3) olisi otettava osaksi ETA-sopimusta tietyin ETA:n EFTA-valtioihin sovellettavin mukautuksin.

               (5)

               ETA:n EFTA-valtioihin sovellettavat mukautukset koskevat niiden muutosten sovellettavuutta, jotka asetuksella (EY) N:o 1070/2009 on tehty asetuksen (EY) N:o 549/2004 (4) 5, 11 ja 13 a artiklaan, asetuksen (EY) N:o 550/2004 (5) 9 a artiklan 2 kohdan c ja i alakohtaan ja 9 a artiklan 5 ja 6 kohtaan sekä asetuksen (EY) N:o 551/2004 (6) 6 artiklan 2 kohtaan.

               (6)

               ETA-sopimuksen liitettä XIII olisi näin ollen muutettava.

               (7)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta ETA-sopimuksen liitteen XIII ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä heinäkuuta 2013.

            Neuvoston puolesta

            Puheenjohtaja

         C. ASHTON

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 300, 14.11.2009, s. 34.

      (4)  EUVL L 96, 31.3.2004, s. 1.

      (5)  EUVL L 96, 31.3.2004, s. 10.

      (6)  EUVL L 96, 31.3.2004, s. 20.

      LUONNOS
      ETA:n SEKAKOMITEAN PÄÄTÖS N:o…/….,
      annettu …,
      ETA-sopimuksen liitteen XIII (Liikenne) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:

                  (1)

                  Asetusten (EY) N:o 549/2004, (EY) N:o 550/2004, (EY) N:o 551/2004 ja (EY) N:o 552/2004 muuttamisesta Euroopan ilmailujärjestelmän suorituskyvyn ja kestävyyden parantamiseksi 21 päivänä lokakuuta 2009 annettu Euroopan parlamentin ja neuvoston asetus (EY) N:o 1070/2009 (1) olisi otettava osaksi ETA-sopimusta.

                  (2)

                  Ilmatila, jossa Islanti vastaa ilmaliikennepalvelujen tarjoamisesta, sijaitsee kokonaisuudessaan Kansainvälisen siviili-ilmailujärjestön (ICAO) Pohjois-Atlantin (NAT) alueella, josta on tehty alueellisia suunnitelmia ja sopimuksia, jotka mahdollistavat toiminnallisen ilmatilan lohkon kaltaisen toiminnan ja täyttävät operatiiviset tarpeet ja vaatimukset, jotka eroavat ICAO:n Euroopan (EUR) ja Afrikan (AFI) alueiden tarpeista ja vaatimuksista.

                  (3)

                  ETA-sopimuksen liitettä XIII olisi näin ollen muutettava,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liite XIII seuraavasti:

                  1.

                  Muutetaan 66 t kohta (Euroopan parlamentin ja neuvoston asetus (EY) N:o 549/2004) seuraavasti:

                              i)

                              Lisätään teksti seuraavasti:
                              ”, sellaisena kuin se on muutettuna seuraavalla:

                                          —

                                             32009 R 1070: Euroopan parlamentin ja neuvoston asetus (EY) N:o 1070/2009, annettu 21 päivänä lokakuuta 2009 (EUVL L 300, 14.11.2009, s. 34).”

                              ii)

                              Korvataan mukautuksen a teksti seuraavasti:

                                          ”a)

                                          Lisätään 5 artiklaan kohdat seuraavasti:
                                          ”6.   EFTA-valtiot osallistuvat täysimääräisesti 1 kohdan nojalla perustetun komitean toimintaan äänestämistä lukuun ottamatta.
                                          7.   EFTAn valvontaviranomaisella on tarkkailijan asema yhtenäisen ilmatilan komiteassa.” ”

                              iii)

                              Mukautuksesta b tulee mukautus h.

                              iv)

                              Lisätään mukautukset seuraavasti:

                                          ”b)

                                          Asetuksen 11 artiklassa olevilla sanoilla ”yhteisön laajuinen” kulloisessakin taivutusmuodossa tarkoitetaan Islannin osalta alueellista tai kansallista.

                                          c)

                                          Islannin osalta 11 artiklaa sovelletaan 1 päivästä tammikuuta 2015.

                                          d)

                                          Korvataan 11 artiklan 2 kohdan ensimmäinen virke seuraavasti:
                                          ”EFTA-valtioiden pysyvä komitea voi nimetä Eurocontrolin tai jonkin toisen puolueettoman ja toimivaltaisen elimen toimimaan suorituskyvyn tarkastuselimenä. Jos komissio on nimennyt suorituskyvyn tarkastuselimen, EFTA-valtioiden pysyvä komitea pyrkii nimeämään saman tahon samoin edellytyksin suorittamaan samat tehtävät EFTA-valtioiden osalta.”

                                          e)

                                          Lisätään 11 artiklan 3 kohdan c alakohtaan alakohta seuraavasti:
                                          ”Jos toiminnallinen ilmatilan lohko käsittää yhden tai useamman EU:n jäsenvaltion ja yhden tai useamman EFTA-valtion ilmatilan, tässä kohdassa vahvistetut tehtävät ja toimivaltuudet kuuluvat EU:n jäsenvaltioiden osalta komissiolle ja EFTA-valtioiden osalta EFTAn valvontaviranomaiselle. Komissio ja EFTAn valvontaviranomainen tekevät tältä osin yhteistyötä identtisten kantojen omaksumiseksi.”

                                          f)

                                          Lisätään 11 artiklan 3 kohdan e alakohtaan alakohta seuraavasti:
                                          ”Jos arvio koskee suorituskykytavoitteita, jotka liittyvät yhteen tai useampaan EU:n jäsenvaltioon ja yhteen tai useampaan EFTA-valtioon, EFTA-valtioiden osalta arvion laatii EFTAn valvontaviranomainen ja EU:n jäsenvaltioiden osalta komissio. Komissio ja EFTAn valvontaviranomainen tekevät yhteistyötä esittääkseen tulokset yhdessä yhtenäisen ilmatilan komitealle.”

                                          g)

                                          Asetuksen 13 a artiklassa ilmaisulla ”jäsenvaltiot ja komissio” tarkoitetaan EFTA-valtioiden osalta ”EFTA-valtioita ja EFTAn valvontaviranomaista”.”

                  2.

                  Muutetaan 66u kohta (Euroopan parlamentin ja neuvoston asetus (EY) N:o 550/2004) seuraavasti:

                              i)

                              Lisätään teksti seuraavasti:
                              ”, sellaisena kuin se on muutettuna seuraavalla:

                                          —

                                             32009 R 1070: Euroopan parlamentin ja neuvoston asetus (EY) N:o 1070/2009, annettu 21 päivänä lokakuuta 2009 (EUVL L 300, 14.11.2009, s. 34).”

                              ii)

                              Mukautuksista a, b, c ja d tulee mukautukset d, e, f ja g.

                              iii)

                              Lisätään mukautukset seuraavasti:

                                          ”a)

                                          Korvataan 9 a artiklan 2 kohdan c alakohta Islannin osalta seuraavasti:
                                          ”varmistettava yhteensopivuus ilmatila-asetuksen 6 artiklan mukaisesti perustetun Euroopan reittiverkoston tai ICAO:n NAT-alueella perustetun reittiverkoston kanssa;”

                                          b)

                                          Korvataan 9 a artiklan 2 kohdan i alakohta Islannin osalta seuraavasti:
                                          ”edistettävä yhteensopivuutta alueellisten tai kansallisten suorituskykytavoitteiden kanssa.”

                                          c)

                                          Lisätään 9 a artiklan 6 kohtaan alakohta seuraavasti:
                                          ”Komissio ja EFTAn valvontaviranomainen arvioivat 2 kohdassa säädettyjen vaatimusten täyttymistä sellaisissa toiminnallisissa ilmatilan lohkoissa, jotka käsittävät yhden tai useamman EU:n jäsenvaltion ja yhden tai useamman EFTA-valtion, ja tekevät yhteistyötä yhteisen tuloksen esittämiseksi yhtenäisen ilmatilan komitealle keskustelua varten. Jos komissio ja EFTAn valvontaviranomainen katsovat, että ilmatilan lohko ei täytä vaatimuksia, ne aloittavat vuoropuhelun asianomaisten EU:n jäsenvaltioiden ja EFTA-valtioiden kanssa, jotta toimenpiteistä tilanteen korjaamiseksi päästäisiin yhteisymmärrykseen.” ”

                  3.

                  Muutetaan 66v kohta (Euroopan parlamentin ja neuvoston asetus (EY) N:o 551/2004) seuraavasti:

                              i)

                              Lisätään teksti seuraavasti:
                              ”, sellaisena kuin se on muutettuna seuraavalla:

                                          —

                                             32009 R 1070: Euroopan parlamentin ja neuvoston asetus (EY) N:o 1070/2009, annettu 21 päivänä lokakuuta 2009 (EUVL L 300, 14.11.2009, s. 34).”

                              ii)

                              Poistetaan mukautusten a ja b tekstit.

                              iii)

                              Mukautuksesta c tulee mukautus d.

                              iv)

                              Lisätään mukautukset seuraavasti:

                                          ”a)

                                          Asetuksen 6 artiklan 2 kohdassa oleva sana ”komissio” korvataan EFTA-valtioiden osalta sanoilla ”EFTA-valtioiden pysyvä komitea”.

                                          b)

                                          Asetuksen 6 artiklan 2 kohdan b alakohdan kolmannessa alakohdassa olevaa ilmaisua ”yhtenäisen ilmatilan komiteaa kuultuaan ja” ei sovelleta EFTA-valtioiden osalta.

                                          c)

                                          Lisätään 6 artiklan 2 kohdan b alakohdan kolmanteen alakohtaan virke seuraavasti:
                                          ”Jos komissio on nimennyt verkon hallinnoijan, EFTA-valtioiden pysyvä komitea pyrkii nimeämään saman tahon samoin edellytyksin suorittamaan samat tehtävät EFTA-valtioiden osalta.” ”

                  4.

                  Lisätään 66w kohtaan (Euroopan parlamentin ja neuvoston asetus (EY) N:o 552/2004) teksti seuraavasti:
                  ”, sellaisena kuin se on muutettuna seuraavalla:

                              —

                                 32009 R 1070: Euroopan parlamentin ja neuvoston asetus (EY) N:o 1070/2009, annettu 21 päivänä lokakuuta 2009 (EUVL L 300, 14.11.2009, s. 34).”

            2 artikla
      Asetuksen (EY) N:o 1070/2009 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty (2).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L 300, 14.11.2009, s. 34.

         (2)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Neuvoston päätös (YUTP) 2016/917, annettu 9 päivänä kesäkuuta 2016, Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP kumoamisesta

text:
               10.6.2016

               FI

               Euroopan unionin virallinen lehti

               L 153/38

         NEUVOSTON PÄÄTÖS (YUTP) 2016/917,
   annettu 9 päivänä kesäkuuta 2016,
   Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Yhdistyneiden kansakuntien turvallisuusneuvosto hyväksyi 15 päivänä lokakuuta 2010 päätöslauselman 1946 (2010), jolla jatkettiin Norsunluurannikkoon kohdistuvien toimenpiteiden voimassaoloa.

               (2)

               Neuvosto hyväksyi 29 päivänä lokakuuta 2010 päätöksen 2010/656/YUTP (1) Norsunluurannikkoon kohdistuvien rajoittavien toimenpiteiden jatkamisesta.

               (3)

               Yhdistyneiden kansakuntien turvallisuusneuvosto hyväksyi 28 päivänä huhtikuuta 2016 päätöslauselman 2283 (2016), jolla kaikki Norsunluurannikon vastaiset YK:n pakotteet poistettiin välittömästi.

               (4)

               Yhdistyneiden kansakuntien turvallisuusneuvoston päätöslauselman 2283 (2016) sekä Norsunluurannikon viimeaikaisen kehityksen pohjalta neuvosto on päättänyt poistaa myös kaikki unionin omat kyseiseen maahan kohdistuneet rajoittavat lisätoimenpiteensä.

               (5)

               Päätös 2010/656/YUTP olisi näin ollen kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2010/656/YUTP.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 9 päivänä kesäkuuta 2016.

            Neuvoston puolesta

            Puheenjohtaja

         G. A. VAN DER STEUR

      (1)  Neuvoston päätös 2010/656/YUTP, annettu 29 päivänä lokakuuta 2010, Norsunluurannikkoon kohdistuvien rajoittavien toimenpiteiden jatkamisesta (EUVL L 285, 30.10.2010, s. 28).